PCSGH แจงผู้ถือหุ้นใหญ่ขายบิ๊กล็อตไม่กระทบโครงสร้างธุรกิจ
PCSGH เผยผู้ถือหุ้นใหญ่ "วรรณา เรามานะชัย" ขายบิ๊กล็อต 230 ล้านหุ้น ให้บุตรชาย ยันไม่กระทบโครงสร้างธุรกิจ
23 พ.ย. 2559

ผู้สื่อข่าวรายงานว่า จากกรณีที่วานนี้ (22 พ.ย.) มีรายการสรุปซื้อขายกระดานรายใหญ่ (Big lot) ของหุ้นบริษัท พี.ซี.เอส.แมชีน กรุ๊ปโฮลดิ้ง จำกัด (มหาชน) หรือ PCSGH จำนวน 3 รายการ ปริมาณ 230,000,000 หุ้น มูลค่ารวม 1.04 พันล้านบาท ราคาเฉลี่ย 4.5 บาทต่อหุ้น ซึ่งเป็นราคาต่ำกว่ากระดานซื้อขายนั้น
ล่าสุดบริษัทชี้แจงว่า นางวรรณา เรามานะชัย ผู้ถือหุ้นรายใหญ่ของบริษัทได้ทำการขายหุ้นผ่านตลาดหลักทรัพย์ให้แก่ นายธิเบต รุ่งโรจน์กิติยศ จำนวน 230 ล้านหุ้น (ราคาเฉลี่ย 4.50 บาทต่อหุ้น) คิดเป็นร้อยละ 15.08 ของจำนวนหุ้นที่มีสิทธิออกเสียงหักด้วยหุ้นซื้อคืน ซึ่งเท่ากับ 1,525 ล้านหุ้น นั้น
อนึ่งนายธิเบต รุ่งโรจน์กิติยศ เป็นบุตรชายของนางวรรณา เรามานะชัย และนายศิริพงษ์ รุ่งโรจน์กิติยศ ที่บรรลุนิติภาวะแล้ว มีผลให้โครงสร้างผู้ถือหุ้นรายใหญ่เปลี่ยนแปลงไปดังนี้
 
โดยการขายหุ้นดังกล่าวเป็นการปรับโครงสร้างการถือหุ้นของผู้ถือหุ้นรายใหญ่ การเปลี่ยนแปลงโครงสร้างผู้ถือหุ้นข้างต้นไม่ได้กระทบโครงสร้างการบริหารงานและการดำเนินธุรกิจของบริษัทแต่อย่างใด ทั้งนี้รายการดังกล่าวไม่เข้าข่ายต้องทำคำเสนอซื้่อเป็นการทั่วไป (Tender Offer)